text: Her er de nye borgmestre
  21 november 2017 kl. 22.52
  I flere af de syd- og sønderjyske kommuner er der nu ved at være styr på, hvem borgmesterkæden skal hænge om halsen på. 
  Som valgaftenen skrider frem i Syd- og Sønderjylland, begynder det at stå klart, hvem der kan indtage borgmesterkontorerne de kommende fire år.
  Den overordnede tendens her er i landsdelen, at Socialdemokratiet har fået et bedre valg end i 2013 og Venstre omvendt går tilbage. Venstre-borgmestrene holder dog fast i deres borgmesterposter.
  På baggrund af stemmefordelingen og politikernes ageren og interviews indtil videre på valgaftenen, ser følgende ud til at kunne kalde sig borgmester de næste fire år:
  Henrik Frandsen (Venstre) i Tønder.
  Thomas Andresen (Venstre) i Aabenraa.
  Erik Buhl (Venstre) i Varde.
  Peter Sørensen (Socialdemokratiet) i Horsens.
  Egon Fræhr (Venstre) i Vejen.
  Jørn Pedersen (Venstre) i Kolding.
  Erik Lauritzen (Socialdemokratiet) i Sønderborg. 
  Jacob Bjerregaard (Socialdemokratiet) i Fredericia. 
  Kasper Glyngø (Socialdemokratiet) i Hedensted.
  